અમદાવાદઃ વેજલપુર અને વટવા વિસ્તારમાં તફડંચીના બે બનાવ બનતા પોલીસે અા અંગે ગુના દાખલ કરી તપાસ હાથ ધરી છે. અા અંગેની વિગત એવી છે કે વેજલપુરમાં અાવેલા ગોકુલધામ એપાર્ટમેન્ટના એક મકાનમાં તસ્કરે ધોળા દિવસે ઘૂસી સોનાનો દોરો અને રૂ. એક લાખની કિંમતના મંગલશૂત્રની તફડંચી કરતા અા અંગે પોલીસ ફરિયાદ થવા પામી છે. જ્યારે પાલડી વિસ્તારમાં શ્રેયસ ક્રોસિંગ પાસે અાવેલ અાયોજનનગર ખાતે રહેતા દિપેશભાઈ લાઠીએ પોતાની કાર વટવા જીઅાઈડીસી ફેઝ નં.૪ પ્લોટ નં. ૭૧૧માં અાવેલ મરુધર ઈન્ડસ્ટ્રીઝના ગેટ પાસે પાર્ક કરી હતી અને તે કોઈ કામ સબબ જીઅાઈડીસીની અન્ય ઓફિસમાં ગયા હતા તે દરમિયાન કોઈ તસ્કરે કારના દરવાજાનો કાચ તોડી લીનોવો કંપનીના લેપટોપની તફડંચી કરી હતી. અા ઉપરાંત પાલડીમાં ચંદ્રનગર ચાર રસ્તા પાસે અાવેલ એસબીઅાઈ ઓફિસલ કોલોનીના પાર્કિંગમાંથી એક હોન્ડાસિટી કારની ઉઠાંતરી થતાં પોલીસે સઘન કાર્યવાહી હાથ ધરી છે.